EELNÕU	
OTSUS	xx.xx.2025 nr 3-5.4/xx	
Projekteerimistingimuste eelnõu Pärnu linnas, Audru ja Tõstamaa osavallas olemasoleva Audru 110/35/10 kV, Kõpu 35/10 kV ja Tõstamaa 35/10 kV alajaamade vahelise 35 kV õhuliini ja mastide asendamine uue 110 kV õhuliini ja mastidega olemasolevas liinikoridoris (olemasoleva õhuliini rekonstrueerimine)	
27.06.2023 esitas Enefit Connect OÜ  (reg.kood 16130213) Pärnu Linnavalitsuse planeerimisosakonnale taotluse nr 2311002/05566 projekteerimistingimuste saamiseks Pärnu linnas, Audru ja Tõstamaa osavallas olemasoleva Audru 110/35/10 kV, Kõpu 35/10 kV ja Tõstamaa 35/10 kV alajaamade vahelise 35 kV õhuliini ja mastide asendamiseks uue 110 kV õhuliini ja mastidega olemasolevas liinikoridoris (uue liini püstitamine). Selle menetluse raames viidi läbi avatud menetlus, mille käigus esitati asutuste ja maaomanike poolt mitu arvamust. Nende ärakuulamiseks korraldati veebruaris 2024 arutelu Audru osavallakeskuses, kus anti muuhulgas selgitusi arvamustele. Peale arutelu esitas Elektrilevi OÜ Linnavalitsusele omapoolsed selgitused ja seisukohad kavandatavate tööde kohta. Seoses OÜ Elektrilevi poolt projekteerimistingimuste ümberkvalifitseerumisega õhuliini püstitamisest rekonstrueerimiseks, esitas Elektrilevi OÜ 09.01.2025 uue projekteerimistingimuste taotluse nr 2511002/00218. Haldusmenetluse seadusest tulevalt korraldatakse käesoleva eelnõu raames uus avatud menetlus, olles eelnõud täiendatud lähtuvalt esitatud kooskõlastustest, arvamustest ja OÜ Elektrilevi seisukohtadest.

Ehitusseadustiku (Edaspidi ka EhS) § 28 ning Pärnu Linnavolikogu 01. veebruari 2018 määrusega nr 4 kehtestatud „Planeerimise ja ehitusalase tegevuse korraldamine Pärnu linnas“ § 6 punkti 1 alusel annab Pärnu Linnavalitsuse planeerimisosakond järgmised projekteerimistingimused, mis on ehitusprojekti koostamise aluseks
PROJEKTEERIMISTINGIMUSTE SISU JA PÕHJENDUSED 
Käesoleva taotlusega soovitakse Pärnu linnas, Audru ja Tõstamaa osavallas asendada Audru 110/35/10 kV alajaamast, läbi Kõpu 35/10 kV alajaama kuni Tõstamaa 35/10 kV alajaamani kulgev olemasolev 35kV õhuliin ja õhuliini mastid uue 110kV õhuliini ja mastidega olemasolevas liinikoridoris vastavalt projekteerimistingimuste taotluses Elektrilevi OÜ  lähteülesande asendiskeemidele (vt Lisa 1,2,3,4,5). Liinikoridori asukoha võimalikku nihutamist nähakse ette ainult trassi kahes lõigus, kus elamud jäävad õhuliini kaitsevööndisse (vt punkt 2.2), ja seda juhul kui puudutatud osapooled sellega nõustuvad.
Antud tegevus on kooskõlas ka Pärnu maakonnaplaneeringuga (milles on lähtutud üleriigilises planeeringus Eesti 2030+ ja Pärnumaa arengustrateegias 2030+ seatud eesmärkidest). Maakonnaplaneeringuga on kavandatud uued elektriliinid ja alajaamad pingega alates 110 kV (sh Virtsu – Varbla – Tõstamaa – Kõpu – Audru vaheline õhuliin) eesmärgiga parandada energiavarustust ja selle kvaliteeti. Virtsu – Varbla – Tõstamaa – Kõpu – Audru 35 kV nimipingega õhuliini trassikoridoris pinge tõstmine 110 kV nimipingele peaks Pärnu maakonnaplaneeringu tegevuskava kohaselt toimuma vahemikus 2018 kuni 2030.
35kV õhuliini asendamisel 110kV õhuliiniga ei ole tegemist mitte uue ehitise rajamisega, vaid olemasoleva õhuliini rekonstrueerimisega. Rekonstrueerimine tähendab ehitise ümberehitamist mille käigus ehitise omadused (sh nimipinge)  muutuvad ja oluliselt muudetakse ehitise tööparameetreid või kasutatavat tehnoloogiat (EhS § 4 lg 3 p 4) 
Võrku arendades järgib võrguettevõtja varustuskindluse tagamise, tõhususe ning turgude integreerimise vajadust, arvestades neis valdkondades tehtavate uurimuste tulemusi. ELTS § 3 p 28 kohaselt tähendab varustuskindlus süsteemi võimet tagada tarbijate nõuetekohane elektrivarustus. Seega peab Elektrilevi arenduskohustuse täitmise tagama selliselt, et oleks muuhulgas tagatud ka varustuskindlus kõigile turuosalistele. Audru-Kõpu-Tõstamaa õhuliinil paiknevate mastide keskmine vanus on lõigul Audru-Kõpu 47 aastat ning lõigul Kõpu-Tõstamaa on mastide keskmine vanus 45 aastat. Seejuures on oluline märkida, et 79% mastidest on vähemalt 50 aastat vanad. Eeltoodut arvestades on Elektrilevil kohustus nimetatud lõigul teostada seadusest tulenevat arenduskohustust, mis näeb ette investeeringu raames õhuliini rekonstrueerimise – st olemasoleva 35 kV nimipingega õhuliini rekonstrueerimist 110 kV nimipingega õhuliini gabariitidega. Rekonstrueerimise tulemusena tekib valmidus pingestada kaugemas perspektiivis õhuliin 110 kV nimipingele (ilma, et oleksid vajalikud täiendavad võrgu ümberehitustööd ning ei esineks vajadust elektrikatkestusteks klientide tarbimiskohtades), kuid rekonstrueerimise järgselt jääb õhuliin jätkuvalt tööle 35 kV nimipingele. Audru – Kõpu – Tõstamaa piirkonnas on üleminek 35 kV nimipingega õhuliinilt 110 kV nimipingega õhuliinile muuhulgas vajalik kuna see tagab perspektiivis piirkonna elektrivarustuse ja võimaldab elektrivõrguga liita uusi tarbimis- ning tootmisvõimsusi. Õhuliini läbilaskevõimsus suureneb peale rekonstrueerimist koheselt 2,3 korda (pinge jääb esialgu samaks) ja perspektiivis, peale pinge tõstmist 110 kV-le, 7,23 korda. Õhuliinijuhtme läbilaskevõimsuse realiseerimiseks on vajalik hiljem piirkonna – alajaamades seadmete vahetused, kesk- ja madalpinge elektrivõrgu investeeringud vastavalt vajadusele. Lisaks parendab liini rekonstrueerimine koheselt Varbla piirkonna – alajaama toite reserveerimise võimalusi – st. et tavaolukorras alajaama toitva liini rikke korral on tagatud alternatiivne liiniühendus ja võimalik teostada ümberlülitus.

Kavandatav ehitustegevus ei liigitu planeerimisseaduse § 125 lg 1 kohaselt detailplaneeringu koostamise kohustusega tegevuseks, kuid olemasoleva elektripaigaldise nimipinge suurendamiseks tuleb järgida ehitusseadustiku § 83 lg 1 p 3 ettenähtud projekteerimistingimuste menetlust. Ehitusseadustiku lisa 1 kohaselt on 50kV ja kõrgema pingega õhuliini ümberehitamiseks nõutav ehitusteatis. Ehitusseadustiku § 31 lg 1,2 ja 3 ning lg 4 p-st 1 ja 2 kohaselt korraldab omavalitsus olemasoleva elektripaigaldise nimipinge suurendamiseks projekteerimistingimuste andmise avaliku menetlusena, mille raames esitatakse projekteerimistingimuste eelnõu arvamuse andmiseks asutustele või isikutele, kelle huve võivad kavandatavad tööd riivata. Projekteerimistingimuste kehtestamine võib tingida kinnisasja või selle osa avalikes huvides sundvalduse seadmise vajaduse (EhS § 26 lg 5). 
1.	Projekteerimise lähtematerjal 
1.1.	Projekti koostamisel lähtuda kehtivatest normidest (EPN), standarditest (EVS) ja Eesti Vabariigi õigusaktidest. 
1.2.	Kehtiv üldplaneering: Audru Vallavolikogu 13.05.2010 määrusega nr 19 kehtestatud „Audru valla üldplaneering”. 
1.3.	Kehtiv üldplaneering: Tõstamaa Vallavolikogu 07.03.2008 määrusega nr 60 kehtestatud „Tõstamaa valla üldplaneering”. 
1.4.	Enne projekteerimistööde kavandamist taotleda vajadusel trasside valdajatelt tehnilised tingimused.
1.5. Õhuliini trassi ligikaudne kulgemine on seotud järgmiste riigiteedega: 1. Nr 1947 Põldeotsa ühendustee km 0,00-0,12 ; 2. Nr 19101 Audru - Tõstamaa – Nurmsi km 3,38 3. Nr 19110 Lindi-Liu-Järve km 0,29; 10,00; 4. Nr 19120 Lindi-Sarvi km 0,36 5. Nr 19130 Pootsi-Lao km 0,22 6. Nr 19131 Kalli - Tõstamaa – Värati km 25,89 tee kaitsevööndis.
1.6. Projekteeritav trass on asendiskeemil näidatud olemasoleva elektriliini asukohale järgmistel riigi omandis olevatel kinnisasjadel, mille riigivara valitseja on Regionaal- ja Põllumajandusministeerium ja volitatud asutus Maa- ja Ruumiamet:  Jõepõllu (tunnus 82601:001:0426). Kinnisasi on olnud antud põllumajanduslikul eesmärgil rendile. Juhul kui projekteeritavate tööde teostamisel on kinnisasi antud rendile, tuleb tööde teostamise aeg kokku leppida kinnisasja rentnikuga.  Liini (tunnus 82603:002:0179). Kinnisasjale on seatud kasutusvaldus eraisiku kasuks.  Vahe (tunnus 82601:001:0264).  Allikivi (tunnus 82601:001:0417). Kinnisasjale on seatud kasutusvaldus eraisiku kasuks.  Kukru (tunnus 62401:001:0028).  Otsapõllu (tunnus 62401:001:0027). Kinnisasi on olnud antud põllumajanduslikul eesmärgil rendile. Juhul kui projekteeritavate tööde teostamisel on kinnisasi antud rendile, tuleb tööde teostamise aeg kokku leppida kinnisasja rentnikuga.

2.	Nõuded projekteerimiseks 
2.1.	EESMÄRK: Soovitakse olemasolevat liinitrassi rekonstrueerida ning asendada olemasolev 35kV õhuliin koos mastidega uue 110kV õhuliini ja mastidega. Kokkuleppel maaomanikuga laiendatakse vajadusel liinikoridori, millega liigutakse õhuliini ja mastidega olemasolevatest elamutest eemale. Trassi pikkus on kokku u 34 kilomeetrit, õhuliini kaitsevööndi ulatus 35 kV (kaasa arvatud) kuni 110 kV nimipingega liinide korral on 25 meetrit mõlemal pool liini telge. See liini rekonstrueerimisega ei muutu. 
2.2. PROJEKTEERIMISALA: Vt Lisa 1 ja 2  Elektrilevi OÜ  lähteülesande asendiskeemid. 
Asendiskeemid on näitlikud, projekteerimise käigus võib vajadusel liinikoridor täpsustuda. Võimalusel ning kokkuleppel kõikide seotud osapooltega kaaluda Põldeotsa küla Pihelga kinnistu (katastritunnus 15905:002:0199) ning Kabriste külas asuvate Männiku (katastritunnus 15905:004:0483) ja Miilima (katastritunnus 15905:004:0594) kinnistutel paikneva õhuliini nihutamist selliselt, et hetkel õhuliini kaitsevööndisse jäävad elamud oleks peale nihutamist väljaspool õhuliini kaitsevööndit.
2.3.	TÖÖD KAITSEVÖÖNDIS: kaitsevööndi ulatuses (25 meetrit mõlemal pool liini telge) on Elektrilevil õigus tehnovõrgu rekonstrueerimistöid teostada ilma maaomaniku sellekohase nõusolekuta. Vajalike tööde teostamisest tuleb Elektrilevil maaomanikku teavitada (EhS § 70 lg 5 lg 2) ning kinnisasja omanik kohustub võimaldama Elektrilevile juurdepääsu kaitsevööndiga ehitisele (EhS § 70 lg 2 p-st 3 tulenev juurdepääsu takistamise keeld). Rekonstrueerimise järgselt ei muutu talumiskohustuse sisu ega ulatus, seega ei ole Elektrilevil õhuliini rekonstrueerimiseks kohustust sõlmida uusi isikliku kasutusõiguse seadmise kokkuleppeid, vaid piisab kinnistu omaniku teavitamisest ehitustöödest.
2.4. KÕRGUSLIK SIDUMINE: Lahendada projektiga. Kasutada kõrgussüsteemi EH 2000. 
2.5. ÜLESANNE: Õhuliin rajada kitsendusi arvestades. Kehtiv geodeetiline alusplaan on nõutav projekteerimisalas, kus teostatakse kaevetöid. 
2.6. HALJASTUS, HEAKORD, TEED, KAEVETÖÖD: Ehitustööde käigus kahjustada saanud olemasolevad teed ja platsid s.h haljasalad tuleb nende hävimisel või kahjustada saamisel taastada. Kaevetöödel ja katendite taastamisel juhinduda Pärnu linna kaevetööde eeskirjast. Väärtusliku kõrghaljastuse likvideerimisel tuleb eelnevalt konsulteerida Pärnu Linnavalitsuse linnamajanduse osakonna haljastuse peaspetsialistiga, vajadusel maaomanikuga. Kõikjal piirkonnas taastada tööde lõppemisel eelnenud olukord, kui ei ole maaomanikuga kokku lepitud teisiti. Tööde järgselt peab ala olema korrastatud – prügita, raadatud puude kännud eemaldatud, rööpad likvideeritud. 
	Vastavalt majandus ja taristuministri määruse nr 73 § 9 lg 3 kohaselt peab kaitsevööndiga ehitise omanik puude raiumisel kooskõlastatult kinnisasja omanikuga langetatud puud laasima, järkama ja ladustama kinnisasja omaniku poolt näidatud kohta, kuid mitte kaugemale kui kinnisasja piirile. Kui kinnisasi ei asu teega ligipääsetavas kohas, lepitakse kokku materjali ladustamine juurdepääsetavasse asukohta.

3.	Ehitusprojekti koostamisse  tuleb kaasata:  
3.1.	asjasse puutuvad ametid 
3.2.	Kaitsevööndisse jäävate trasside valdajad
3.3.	Projekteerimisalasse jäävate kinnistu omanikud;
3.4. Keskkonnaamet; 
3.5. Päästeamet;
3.6. Põllumajandus- ja Toiduamet; 
3.7. Transpordiamet; 
3.8. Elering AS;
3.9. Eesti Lairiba Arenduse Sihtasutus; 
3.10. Telia Eesti AS. 

4. Ehituslikud (insenertehnilised) nõuded projekteerimiseks
4.1. Projekti koostamisel juhinduda Transpordiameti juhendist: „Nõuded tehnovõrkude teemaale paigaldamise kavandamisel“. 
4.2.	Riigitee nr 1947 km 0,00-0,129 on pindamistööde objekt 2023 aastal. Tuleb arvestada, et töödele kehtib garantii 3 aastat alates tööde vastuvõtmise kuupäevast 2023 aastal ning riigitee konstruktsioonide ja rajatiste kahjustamine peab olema välistatud. 
4.3. Riigitee nr 19110 km 7,613-10,497 oli pindamistööde objekt 2022 aastal. Tuleb arvestada, et töödele kehtib garantii 3 aastat alates tööde vastuvõtmise kuupäevast 2022 aastal ning riigitee konstruktsioonide ja rajatiste kahjustamine peab olema välistatud. 
4.4. Projekt tuleb koostada vastavuses konkreetse tehnovõrgu projekteerimisnormidele ja standarditele ning Tee projekteerimise normidele (EhS § 99 lg 4), samuti arvestades Tee projekteerimise normide Lisas „Maanteede projekteerimisnormid“ peatükk 8 - Tehnovõrgud p 8.2 Õhuliinide paigaldamine toodud nõuetega mastide kaugusele riigiteest.
4.5. Projektis näidata tehnoloogia kuidas toimub riigitee ületamine ja abimastide kaugus maantee servast. 
4.6. Projekti koosseisus tuleb iga riigiteega ristumise kohta esitada ristmevälja joonised, millel on näidatud muuhulgas riigitee katastriüksuste ja kaitsevööndi piir, tehnorajatise asukoht, õhuliini vähim kõrgus sõidutee pinnast suurima rippe korral, õhuliini mastide kaugus riigitee servast. Projekti mõõtahelad siduda riigitee teljega. 
4.7. Projektis näha ette tehnovõrkude paigaldustöödega rikutud maa-ala korrastamine, demonteeritud paigaldiste/rajatiste utiliseerimine ning kahjustatud riigitee rajatiste, kraavide, truupide, mulde ning teekatte taastamine. 
4.8. Projektjoonised koos seletuskirjaga esitada Transpordiametile kooskõlastamiseks MicroStation või AutoCad formaadis L-EST-97 koordinaatsüsteemis, geodeetilisel alusplaanil M 1:500/M 1:1000 elektroonselt e-posti aadressil maantee@transpordiamet.ee või läbi ehr.ee ehitusloa menetluses. Projektile lisada teemaa kasutusõiguse ala plaanid.

5. Muud nõuded 
5.1. Ehitusprojekt vormistada mitte vanemale kui kahe aasta vanusele maa-ala topograafilisele
plaanile, mille mõõtkava on 1:500. Enne topogeodeetilise uuringu teostamist peab vastavat
pädevust omav isik taotlema Pärnu Linnavalitsuse planeerimisosakonnalt mõõdistusloa (mõõdistustööde spetsialist tel 5561 5961).
5.2. Projekteeritavad rajatised siduda L-EST97 tasapinnaliste ristkoordinaatide süsteemis ja EH2000 kõrgussüsteemis. Täiendavad sidemed anda joonmõõtudega kas olemasolevatest hoonetest või krundi piirist
5.3. Ehitusprojekt peab vastama majandus- ja taristuministri 21.07.2015 määrusele nr 97 „Nõuded ehitusprojektile“. Kõiki projekteerimistingimuste nõudeid käsitleda ehitusprojektis.
5.4. Kaevetöödel ja katendite taastamisel lähtuda Pärnu Linnavolikogu 19. veebruar 2009 määrus nr 3 „Pärnu linna kaevetööde eeskiri“ nõuetest.
5.5.	Juhul kui ehitustegevuse käigus on vajalik teostada puude raiet tuleb koos ehitusprojekti esitamisega taotleda Pärnu Linnavalitsuse linnamajanduse osakonnast raieluba.
5.6.	Kooskõlastamiseks esitatava ehitusprojekti asendiplaan, sidumisjoonis, vertikaalplaneerimine ja insenerkommunikatsioonide projektjoonised esitada tekst .doc- või .rtf-formaadis ja graafiline osa .dwg- või .dgn-formaadis failidena lisaks paberkandjale digitaalsel andmekandjal. Väljastatud projekteerimistingimused ja muu projektiga seonduv informatsioon lisada projekti kausta.
5.7. Ehitusloa taotlemiseks esitatav projekt esitada elektrooniliselt Ehitisregistri kaudu või Suur-Sepa 16 I korruse infolauda või vastuvõtuaegadel planeerimisosakonda kab. 325 tel 444 8337, 444 8338.

6. Käesolevad projekteerimistingimused kehtivad viis aastat (Ehitusseadustik § 33 lg 1). 

7. Projekteerimistingimuste väljastamise otsust on võimalik vaidlustada 30 päeva jooksul otsuse teatavakstegemisest, esitades kaebuse halduskohtule halduskohtumenetluse seadustikus sätestatud korras või vaide Pärnu Linnavalitsusele haldusmenetluse seaduses sätestatud korras. 

8. Otsus jõustub teatavaks tegemisest taotlejale.

Kaido Koppel
osakonna juhataja

Lisad 1;2;3;4;5 : Asendiskeemid

Kadri Karjus
5323 9544, kadri.karjus@parnu.ee